CELEX: 
Language: sk
Date: 2017-08-21 00:00:00
Title: DELEGOVANÉ NARIADENIE KOMISIE (EÚ) …/… ktorým sa mení delegované nariadenie (EÚ) 2016/1237, pokiaľ ide o povahu a typ informácií, ktoré treba oznamovať na účely licencií v sektore ryže

DÔVODOVÁ SPRÁVA
            
            
               1.KONTEXT DELEGOVANÉHO AKTU
            
            
               Pri reforme spoločnej poľnohospodárskej politiky (SPP) z roku 2013 sa potvrdilo, že by sa mal naďalej uplatňovať systém dovozných a vývozných licencií ako nástroj na monitorovanie obchodných tokov a aj ako požiadavka na primárne riadenie (mali by sa riešiť flexibilne).
            
            
               Preto sa ustanovenia v oblasti všeobecných pravidiel udeľovania licencií po reforme aktualizovali a prostredníctvom delegovaného nariadenia (EÚ) 2016/1237 a vykonávacieho nariadenia (EÚ) 2016/1239 sa nahradili predchádzajúce pravidlá.
            
            
               V delegovanom nariadení (EÚ) 2016/1237 sa okrem iného stanovuje zoznam výrobkov, na ktoré sa vzťahuje povinnosť dovoznej alebo vývoznej licencie a medzi ktorými figuruje ryža. Takisto sa v ňom stanovuje povaha a typ informácií, ktoré majú členské štáty oznamovať Komisii. S cieľom zachovať zaužívanú prax [v súlade s článkom 16 ods. 1 písm. a) bodom i) a článkom 16 ods. 2 nariadenia (ES) č. 1342/2003, ktoré sa zrušili článkom 11 ods. 1 písm. b) nariadenia (EÚ) 2016/1237] a využiť údaje zhromaždené na základe licencií by sa aj v nariadení (EÚ) 2016/1237 mala stanovovať povaha a typ informácií, ktoré majú členské štáty nahlasovať Komisii, pokiaľ ide o oznamovanie množstiev ryže, na ktoré sa licencie vzťahujú.
            
            
               2.KONZULTÁCIE PRED PRIJATÍM AKTU
            
            
               V období od júla 2014 do júla 2015 prebiehali intenzívne diskusie s odborníkmi z členských štátov o ustanoveniach týkajúcich sa dovozných a vývozných licencií stanovených v nariadeniach Komisie existujúcich v predmetnom čase a o súvisiacich problémoch. Výsledkom týchto diskusií bolo delegované nariadenie (EÚ) 2016/1237 a vykonávacie nariadenie (EÚ) 2016/1239. Účelom aktuálneho návrhu delegovaného aktu je len formálne zladiť existujúcu prax pri oznamovaní množstiev ryže, na ktoré sa licencie vzťahujú.
            
            
               Komisia prediskutovala návrh delegovaného aktu s odborníkmi, ktorých vymenovali členské štáty v rámci skupiny expertov pre spoločnú organizáciu trhov, a zohľadnila vyjadrené názory a stanoviská.
            
            
               Experti Európskeho parlamentu boli informovaní o týchto rozhovoroch a boli pozývaní na všetky zasadnutia. Návrh delegovaného nariadenia bol navyše predmetom mechanizmu spätnej väzby.
            
            
               Verejná konzultácia pomocou mechanizmu spätnej väzby o návrhu delegovaného nariadenia prebiehala počas štyroch týždňov (6. júna 2017 – 4. júla 2017), pričom počas tohto obdobia nebol doručený žiaden príspevok.
            
            
               3.PRÁVNE PRVKY DELEGOVANÉHO AKTU
            
            
               Tento delegovaný akt dopĺňa nariadenie (EÚ) č. 1308/2013, pokiaľ ide o dovozné a vývozné licencie. Predovšetkým sa základným aktom Komisii udeľuje právomoc prijímať delegované akty, pokiaľ ide o povahu a typ informácií, ktoré sa majú oznamovať. (článok 223 ods. 2 písm. a)).
            
            
               V delegovanom akte sa potvrdzuje dlhá prax oznamovania množstiev ryže, na ktoré sa licencie vzťahujú, zo strany členských štátov Komisii.
            
            
               V neposlednom rade sa delegovaným aktom zmení existujúce delegované nariadenie (EÚ) 2016/1237 v tomto ohľade.
            
            
               DELEGOVANÉ NARIADENIE KOMISIE (EÚ) …/…
            
            
               z 17. 8. 2017,
            
            
               ktorým sa mení delegované nariadenie (EÚ) 2016/1237, pokiaľ ide o povahu a typ informácií, ktoré treba oznamovať na účely licencií v sektore ryže
            
            
               (Text s významom pre EHP)
            
            
               EURÓPSKA KOMISIA,
            
         
         
            
               so zreteľom na Zmluvu o fungovaní Európskej únie,
            
            
               so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007
                  1
               , a najmä na jeho článok 223 ods. 2 písm. a),
            
            
               keďže:
            
            
               (1)Delegované nariadenie Komisie (EÚ) 2016/1237
                  2
                dopĺňa nariadenie (EÚ) č. 1308/2013, pokiaľ ide o pravidlá platné pre systém dovozných a vývozných licencií. Stanovujú sa v ňom relevantné pravidlá týkajúce sa ryže a takisto povaha a typ informácií, ktoré členské štáty majú oznamovať Komisii.
            
            
               (2)Je vhodné zahrnúť povinnosť členských štátov oznamovať Komisii množstvá ryže, na ktoré sa licencie vzťahujú, pretože existovala v predchádzajúcich nariadeniach. 
            
            
               (3)Pri príležitosti zmeny delegovaného nariadenia (EÚ) 2016/1237 je vhodné zladiť pojem použitý v článku 2 ods. 2 písm. c) bode iii) uvedeného nariadenia s colnou terminológiou v colnom kódexe Únie a presnejšie uviesť relevantné ustanovenia nariadenia Európskeho parlamentu a Rady (EÚ) č. 952/2013
                  3
               .
            
            
               (4)Delegované nariadenie (EÚ) 2016/1237 by sa preto malo zodpovedajúcim spôsobom zmeniť.
            
            
               (5)Hlavným dôvodom zmeny delegovaného nariadenia (EÚ) 2016/1237 je formálne potvrdiť dlhodobo platnú oznamovaciu povinnosť a vzhľadom na potrebu zabezpečiť kontinuitu a právnu istotu pri oznámeniach týkajúcich sa ryže, a preto by toto nariadenie malo nadobudnúť účinnosť dňom nasledujúcim po jeho uverejnení,
            
            
               PRIJALA TOTO NARIADENIE:
            
            
               Článok 1
            
            
               Delegované nariadenie (EÚ) 2016/1237 sa mení takto:
            
            
               1) V článku 2 ods. 2 písm. c) sa bod iii) nahrádza takto:
            
            
               „iii) výrobky, ktoré podliehajú vráteniu alebo odpusteniu sumy dovozného alebo vývozného cla stanoveného v hlave III kapitole 3 oddiele 3 nariadenia Európskeho parlamentu a Rady (EÚ) č. 952/2013 a so zreteľom na ktoré ešte nebolo prijaté konečné rozhodnutie.
            
            
               -------
            
            
               * Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).“
            
            
               2) V článku 8 sa za písmeno e) vkladá písmeno ea):
            
            
               „(ea)pokiaľ ide o ryžu, množstvá uvedené v článku 19a vykonávacieho nariadenia (EÚ) 2016/1239.“ 
            
            
               Článok 2
            
            
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. 
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
         
         
            
               V Bruseli 17. 8. 2017
            
            
               
                     Za Komisiu
               
               
                     predseda
                     Jean-Claude JUNCKER
               
            
         
         
            
                  
                     (1)
                  Ú. v. EÚ L 347, 20.12.2013, s. 671.
               
               
                  
                     (2)
                  Delegované nariadenie Komisie (EÚ) 2016/1237 z 18. mája 2016, ktorým sa dopĺňa nariadenie Európskeho parlamentu a Rady (EÚ) č. 1308/2013, pokiaľ ide o pravidlá uplatňovania systému dovozných a vývozných licencií, a ktorým sa dopĺňa nariadenie Európskeho parlamentu a Rady (EÚ) č. 1306/2013, pokiaľ ide o pravidlá týkajúce sa uvoľnenia a prepadnutia zábezpeky zloženej pre takéto licencie, ktorým sa menia nariadenia Komisie (ES) č. 2535/2001, (ES) č. 1342/2003, (ES) č. 2336/2003, (ES) č. 951/2006, (ES) č. 341/2007 a (ES) č. 382/2008 a zrušujú nariadenia Komisie (ES) č. 2390/98, (ES) č. 1345/2005, (ES) č. 376/2008 a (ES) č. 507/2008 (Ú. v. EÚ L 206, 30.7.2016, s. 1).
               
               
                  
                     (3)
                  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).